Srednja medicinska škola

Slavonski Brod

Vatroslava Jagića 3A

KLASA: 003-06/18-01/09

URBROJ:2178/01-15-18-03-02

Slav. Brod, 27. rujna 2018.g.

**Zapisnik**

**sa 13.sjednice Školskog odbora**

**(1.u šk.g.2018./2019.)**

**održane dana 27.rujna 2018.godine**

**s početkom u 13.00 sati**

**Nazočni:**, Hrvoje Palenkić, Ljiljana Ostojić, Dijana Tomašević, Darko Majski i Zoran Harambašić

**Nisu nazočni**: Dubravka Jozić i Damir Roško

**Osobe koje su nazočne, a nisu članovi Školskog odbora**: ravnateljica Jelena Jelinić-Bošnjak i stručni suradnik - pedagog Aleksandar Končar.

Predsjednik Darko Majski konstatira da je nazočno 5 od 7 članova, te otvara sastanak i predlaže slijedeći:

**Dnevni red:**

1. Usvajanje zapisnika s prethodne sjednice ,
2. Izbor zamjenika predsjednika Školskog odbora,
3. Dobivanje suglasnosti za izabrane kandidate po raspisanom natječaju, na prijedlog ravnateljice,
4. Usvajanje Godišnjeg plana i programa rada škole za šk. god. 2018./2019. ,
5. Usvajanje Školskog kurikuluma za šk. god. 2018./2019. ,
6. Usvajanje Odluke o rasporedu radnog vremena za šk. god. 2018./2019. ,
7. Izvješće ravnateljice o provedenoj izvanučioničkoj nastavi u šk. god. 2017./2018. ,
8. Prijevoz učenika, upotreba mobitela za vrijeme nastave,

9. Različito

**AD 1.)** Na zapisnik s prethodne sjednice nije bilo primjedbi, te se isti jednoglasno prihvaća.

**AD 2.)** Ravnateljica predlaže da se za zamjenika Školskog odbora imenuje Hrvoje Palenkić, član Školskog odbora.

**Članovi Školskog odbora suglasni su s prijedlogom ravnateljice.**

**AD 3.)** Ravnateljica upoznaje članove Školskog odbora da je po dobivanju suglasnosti Ministarstva znanosti i obrazovanja i prema podacima Ureda državne uprave Brodsko-posavske županije, raspisan natječaj koji je trajao od 10.-18.9.2018.godine za slijedeća zanimanja. Natječaj je prvotno objavljen 6.9.2018. ali je 7.9.2018. poništen od strane ravnateljice Jelene Jelinić - Bošnjak zbog proceduralne pogreške. Nekoliko kandidata se pozvalo na pravo prednosti pri zapošljavanju koju nisu ostvarili jer su imali nepotpunu dokumentaciju. Da bi ostvarili prednost trebaju dostaviti potpunu dokumentaciju, stoga predlaže da se prime slijedeći djelatnici:

* **Nastavnika Načela poučavanja**  na neodređeno nepuno radno vrijeme (2 sata u nastavi) - 1 izvršitelj –

Maja Bajuk, magistra pedagogije i magistra edukacije njemačkog jezika i književnosti

* **Nastavnika Engleskog jezika** na određeno puno radno vrijeme do 31.08.2019. godine - 1 izvršitelj –

Ines Šprajc, profesorica engleskog jezika i književnosti i hrvatskog jezika i književnosti

* **Nastavnika Njemačkog jezika** na neodređeno nepuno radno vrijeme (10 sati u nastavi) - 1 izvršitelj –

Boris Bardak, profesor njemačkog jezika i književnosti i povijesti

* **Nastavnika Hrvatskog jezika** na određeno puno radno vrijeme do povratka zaposlenice sa porodiljnog - 1 izvršitelj –
* **Nastavnika Etike** na neodređeno nepuno radno vrijeme (4 sata u nastavi) - 1 izvršitelj –

Ivana Žalac, magistra edukacije filozofije i magistra edukacije povijesti

* **Nastavnika Etike** na određeno nepuno radno vrijeme (2 sata u nastavi) - 1 izvršitelj –

Ivana Žalac, magistra edukacije filozofije i magistra edukacije povijesti

* **Nastavnik Građanskog odgoja** na neodređeno nepuno radno vrijeme (4 sata u nastavi) – 1 izvršitelj

Dijana Tominović, magistra povijesti

* **Nastavnik Sociologije** na neodređeno nepuno radno vrijeme (1 sat u nastavi) - 1 izvršitelj –

Aleksandar Končar, magistar pedagogije i magistar sociologije

* **Stručni učitelj** na neodređeno puno radno vrijeme - 3 izvršitelja –

Maja Crnolatac, bacc.med.techn.

Ivana Galović, bacc.med.techn.

Ivana Opačak, bacc.med.techn.

* **Stručni učitelj** na određeno puno radno vrijeme do povratka djelatnice sa porodiljnog- 1 izvršitelj –

Anđelka Matanović, bacc.med.techn.

* **Tajnik** na određeno puno radno vrijeme do povratka zaposlenice sa bolovanja - 1 izvršitelj –

Bernardica Lovaković, dipl.iur.

**Članovi Školskog odbora suglasni su s prijedlozima ravnateljice.**

**AD 4.)** **Članovi Školskog odbora suglasni su s prijedlogom usvajanja Godišnjeg plana i programa rada škole za šk. god. 2018./2019. predloženog od strane Nastavničkog vijeća Srednje medicinske škole Slavonski Brod.**

**AD 5.) Članovi Školskog odbora suglasni su s prijedlogom usvajanja**  **Školskog kurikuluma za šk. god. 2018./2019. predloženog od strane Nastavničkog vijeća Srednje medicinske škole Slavonski Brod.**

**AD 6.)** Ravnateljica predlaže Usvajanje Odluke o rasporedu radnog vremena za šk. god. 2018./2019. Raspodjela radnog vremena se odnosi na administrativno i tehničko osoblje Srednje medicinske škole Slavonski Brod. Raspodjela radnog vremena biti će podložna promjenama tijekom šk. god. 2018./2019. prema vremenskim i ostalim uvjetima rada koji budu zahtjevali promjenu istog.

**Članovi Školskog odbora suglasni su s prijedlogom ravnateljice.**

**AD 7.)** Ravnateljica je članove Školskog odbora upoznala s Izvješćem ravnateljice o provedenoj izvanučioničkoj nastavi u šk. god. 2017./2018..

**Članovi nisu imali dodatnih pitanja ni prijedloga.**

**AD 8.)** Ravnateljica je članove Školskog odbora upoznala s problemom prijevoza učenika i upotrebom mobitela za vrijeme nastave. Učenici putnici koji trebaju ostati 8. sat u drugoj smjeni ili doći na predsat 7. sat prve smjene trebali bi dolaziti 3 sata ranije u školu ili ako ostaju duže čekati prijevoz 3 - 4 sata po završetku nastave. Tim učenicima ravnateljica predlaže da se dopusti raniji odlazak sa nastave ili kašnjenje na nastavu uz suglasnost roditelja i zabilješke u E - dnevniku.

Ravnateljica predlaže članovima Školskog odbora da se u učionice uvedu kutije za mobitele u koje će učenici ostavljati svoje mobitele na početku svakog školskog sata, iznimno u slučaju kada im je mobitel potreban u nastavi i odobren za korištenje na satu od strane nastavnika.

**Članovi Školskog odbora suglasni su s prijedlogom ravnateljice o uvođenju kutija za mobitele u učionice i o tome da se učenicima putnicima dozvoli kašnjenje i raniji odlazak sa nastave kako bi im se što više olakšao dolazak i odlazak u školu i čekanje na prijevoz smanjilo na što kraće vrijeme.**

**AD 9.) -**

Sastanak je završio u 14.00 sati.

Zapisnik vodio : Predsjednik Školskog odbora:

Zoran Harambašić Darko Majski, bacc.physioth.